ᱨᱟᱠᱷᱤ ᱵᱤᱲᱞᱟ

ᱨᱟᱠᱷᱤ ᱵᱤᱲᱞᱟ (ᱡᱟᱱᱟᱢ: ᱑᱐ ᱡᱩᱱ ᱑᱙᱘᱗) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱫᱤᱞᱞᱤ ᱥᱚᱨᱠᱟᱨ ᱨᱮ ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ ᱩᱛᱷᱱᱟᱹᱣ, ᱥᱟᱶᱛᱟ ᱵᱷᱟᱹᱞᱟᱹᱭ ᱟᱨ ᱯᱟᱹᱨᱥᱤ ᱢᱚᱱᱛᱨᱤ ᱟᱨ ᱰᱮᱯᱩᱴᱤ ᱥᱚᱦᱮᱛ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱼᱟ ᱾

ᱱᱤᱡᱮᱨᱟᱜ ᱡᱤᱭᱚᱱ ᱟᱨ ᱥᱮᱪᱮᱫ
ᱩᱱᱤ ᱫᱚ ᱫᱤᱞᱞᱤ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱟᱡᱟᱜ ᱮᱴᱟᱜ ᱧᱩᱛᱩᱢ ᱫᱚ ᱵᱤᱲᱞᱟ ᱮ ᱫᱚᱦᱚ ᱞᱮᱫ ᱛᱟᱦᱮᱸᱫ, ᱪᱮᱫᱟᱜ ᱥᱮ ᱟᱡᱟᱜ ᱟᱥᱲᱟ ᱥᱟᱥᱚᱱᱤᱭᱟᱹ ᱫᱚ ᱟᱡᱟᱜ ᱜᱮᱞ ᱟᱱᱟᱜ ᱥᱟᱨᱴᱤᱯᱷᱤᱠᱮᱴ ᱨᱮ ᱵᱤᱲᱞᱟᱱ ᱵᱚᱫᱚᱞ ᱠᱟᱛᱮ ᱵᱤᱲᱞᱟ ᱧᱩᱛᱩᱢ ᱮ ᱚᱞ ᱠᱮᱫᱟ, ᱪᱮᱫᱟᱜ ᱥᱮ ᱩᱱᱤ ᱫᱚ ᱥᱮᱰᱭᱩᱞ ᱡᱟᱹᱛ ᱠᱷᱚᱱ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱟᱡ ᱟᱭᱳ-ᱵᱟᱵᱟ ᱨᱤᱱ ᱯᱩᱱᱭᱟᱹ ᱠᱩᱲᱤ ᱜᱤᱫᱽᱨᱟᱹ ᱠᱚ ᱢᱩᱫᱽ ᱨᱮ ᱡᱚᱛᱚ ᱠᱷᱚᱱ ᱦᱩᱰᱤᱧ ᱜᱮᱭᱟ ᱾ ᱩᱱᱤ ᱫᱚ ᱮᱱᱵᱤᱮ ᱥᱠᱩᱞ ᱚᱯᱷ ᱢᱟᱥ ᱠᱚᱢᱭᱩᱱᱤᱠᱮᱥᱚᱱ, ᱱᱟᱶᱟ ᱫᱤᱞᱞᱤ ᱠᱷᱚᱱ ᱢᱟᱥ ᱠᱚᱢᱭᱩᱱᱤᱠᱮᱥᱚᱱ ᱨᱮ ᱢᱟᱥᱴᱟᱨᱥ ᱟᱠᱟᱫᱟᱭ ᱾ ᱩᱱᱤᱭᱟᱜ ᱜᱷᱟᱨᱚᱸᱡᱽ ᱨᱤᱱ ᱯᱩᱱᱭᱟᱹ ᱯᱤᱲᱦᱤ ᱠᱷᱚᱱ ᱥᱟᱶᱛᱟ ᱠᱟᱹᱢᱤ ᱨᱮ ᱥᱮᱞᱮᱫ ᱢᱮᱱᱟᱜ ᱠᱚᱣᱟ, ᱩᱱᱤ ᱨᱤᱱ ᱢᱟᱨᱟᱝ-ᱜᱚᱲᱚᱢ ᱦᱟᱲᱟᱢ ᱟᱨ ᱩᱱᱤ ᱨᱤᱱ ᱜᱚᱲᱚᱢ ᱦᱟᱲᱟᱢ ᱡᱟᱦᱟᱸᱭ ᱫᱚ ᱥᱤᱧᱚᱛ ᱨᱮᱱᱟᱜ ᱯᱷᱩᱨᱜᱟᱹᱞ ᱞᱟᱹᱰᱷᱟᱹᱭ ᱨᱮ ᱥᱮᱞᱮᱫ ᱠᱤᱱ ᱛᱟᱦᱮᱸ ᱠᱟᱱᱟ ᱾

ᱠᱟᱹᱢᱤ ᱡᱤᱭᱚᱱ
ᱟᱡᱟᱜ ᱥᱮᱪᱮᱫ ᱯᱩᱨᱟᱹᱣ ᱛᱟᱭᱚᱢ, ᱩᱱᱤ ᱫᱚ ᱢᱤᱫ ᱴᱚᱴᱷᱟᱠᱤᱭᱟᱹ ᱴᱮᱞᱤᱵᱤᱡᱚᱱ ᱪᱮᱱᱮᱞ, ᱡᱟᱹᱭᱱ ᱴᱤᱵᱷᱤ, ᱨᱮ ᱥᱮᱪᱮᱫ ᱟᱠᱟᱱ ᱨᱤᱯᱚᱨᱴᱟᱨ ᱞᱮᱠᱟᱛᱮ ᱥᱮᱞᱮᱫ ᱞᱮᱱᱟᱭ ᱾ ᱡᱟᱹᱭᱱ ᱴᱤᱵᱷᱤ ᱥᱟᱶᱛᱮ ᱨᱤᱯᱚᱨᱴᱟᱨ ᱨᱮ ᱩᱱᱤᱭᱟᱜ ᱢᱩᱴ ᱗ ᱪᱟᱸᱫᱚ ᱨᱮᱱᱟᱜ ᱟᱹᱱᱟᱹᱭᱠᱟᱹᱣ ᱛᱟᱦᱮᱸ ᱠᱟᱱᱟ ᱾

ᱨᱟᱡᱽᱟᱹᱨᱤ ᱠᱟᱹᱢᱤ ᱡᱤᱭᱚᱱ
ᱡᱚᱱ ᱞᱳᱠᱯᱟᱞ ᱵᱤᱞ ᱞᱟᱲᱟᱣᱱᱟ ᱚᱠᱛᱚ ᱨᱮ ᱩᱱᱤ ᱫᱚ ᱟᱨᱵᱤᱱᱫᱽ ᱠᱮᱡᱽᱨᱤᱣᱟᱞ ᱥᱟᱶ ᱥᱟᱹᱜᱟᱹᱭ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱟᱟᱢ ᱟᱫᱽᱢᱤ ᱯᱟᱨᱴᱤ ᱨᱮᱭ ᱥᱮᱞᱮᱫ ᱮᱱᱟ ᱟᱨ ᱒᱐᱑᱓ ᱨᱮᱱᱟᱜ ᱫᱤᱞᱞᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱢᱚᱝᱜᱚᱞᱯᱩᱨᱤ ᱠᱷᱚᱱ ᱵᱟᱪᱷᱱᱟᱣ ᱨᱮᱭ ᱞᱟᱹᱲᱦᱟᱹᱭ ᱮᱱᱟ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱯᱩᱱ ᱫᱷᱟᱣ ᱵᱤᱫᱷᱟᱭᱚᱠ ᱨᱟᱡᱽ ᱠᱩᱢᱟᱨ ᱪᱚᱣᱦᱟᱱ ᱦᱟᱨᱟᱣ ᱠᱮᱫᱮᱭᱟ ᱾ ᱩᱱᱤ ᱫᱚ ᱫᱤᱞᱞᱤ ᱥᱚᱨᱠᱟᱨ ᱨᱮ ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ, ᱥᱟᱶᱛᱟ ᱵᱷᱟᱹᱞᱟᱹᱭ ᱟᱨ ᱯᱟᱹᱨᱥᱤ ᱢᱚᱱᱛᱨᱤ ᱞᱮᱠᱟᱛᱮ ᱠᱤᱨᱤᱧ ᱠᱟᱛᱮ ᱫᱤᱞᱞᱤ ᱨᱤᱱᱤᱡ ᱠᱟᱹᱴᱤᱡ ᱩᱢᱮᱨᱤᱡ ᱠᱮᱵᱤᱱᱴ ᱢᱚᱱᱛᱨᱤ ᱵᱮᱱᱟᱣ ᱮᱱᱟ (᱒᱘ ᱰᱤᱥᱮᱢᱵᱚᱨ ᱒᱐᱑᱓ ᱠᱷᱚᱱ ᱑᱔ ᱯᱷᱮᱵᱽᱨᱩᱣᱟᱨᱤ ᱒᱐᱑᱔) ᱾ ᱩᱱᱤ ᱫᱚ ᱒᱐᱑᱔ ᱥᱟᱞ ᱨᱮᱱᱟᱜ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱠᱚᱧᱮ ᱯᱟᱪᱮ ᱫᱤᱞᱞᱤ ᱠᱷᱚᱱ ᱵᱤᱡᱮᱯᱤ ᱨᱤᱱᱤᱡ ᱩᱫᱤᱛ ᱨᱟᱡᱽ ᱴᱷᱮᱱ ᱠᱷᱚᱱ ᱦᱟᱨ ᱮᱱᱟᱭ ᱾ ᱩᱱᱤ ᱫᱚ ᱑᱐ ᱡᱩᱱ ᱒᱐᱑᱖ ᱨᱮ ᱫᱤᱞᱞᱤ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱡᱚᱜᱚ ᱯᱟᱨᱥᱮᱛ ᱞᱮᱠᱟᱛᱮᱭ ᱵᱮᱱᱟᱣ ᱮᱱᱟ ᱾ ᱩᱱᱤ ᱫᱚ ᱒᱐᱒᱕ ᱥᱟᱞ ᱨᱮᱱᱟᱜ ᱫᱤᱞᱞᱤ ᱵᱤᱫᱷᱟᱱᱥᱚᱵᱷᱟ ᱨᱮ ᱵᱤᱡᱮᱯᱤ ᱨᱤᱱᱤᱡ ᱠᱟᱭᱞᱟᱥ ᱜᱚᱝᱜᱽᱣᱟᱞ ᱠᱷᱚᱱ ᱦᱟᱨᱟᱣ ᱮᱱᱟᱭ ᱾

ᱴᱷᱟᱶ ᱨᱮ ᱫᱚᱦᱚ ᱟᱠᱟᱱᱟ
 ᱠᱮᱵᱤᱱᱮᱴ ᱢᱟᱱᱛᱨᱤ, ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ ᱩᱛᱱᱟᱹᱣ, ᱥᱟᱶᱛᱟ ᱵᱷᱟᱹᱞᱟᱹᱭ ᱟᱨ ᱯᱟᱹᱨᱥᱤ ᱠᱚ (᱒᱘ ᱰᱤᱥᱮᱢᱵᱚᱨ ᱒᱐᱑᱓ - ᱑᱔ ᱯᱷᱮᱵᱩᱭᱟᱨᱤ ᱒᱐᱑᱔)
 ᱱᱤᱛᱚᱜ, ᱑᱐ ᱡᱩᱱ ᱒᱐᱑᱖ ᱠᱷᱚᱱ ᱫᱤᱞᱞᱤ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱰᱤᱯᱩᱴᱤ ᱥᱯᱤᱠᱟᱨ ᱾ 
 ᱯᱟᱨᱥᱮᱛ, ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ ᱩᱛᱱᱟᱹᱣ, ᱟᱨᱡᱤ, ᱠᱩᱠᱞᱤ ᱟᱨ ᱥᱟᱠᱟᱢ ᱠᱩᱢᱩᱴ  
 ᱟᱟᱢ ᱟᱫᱽᱢᱤ ᱯᱟᱨᱴᱤ ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱠᱟᱹᱢᱤᱭᱟᱹᱛ ᱨᱟᱹᱥᱤᱭᱟᱹ ᱟᱨ ᱢᱚᱝᱜᱳᱞᱯᱩᱨᱤ ᱨᱤᱱᱤᱡ ᱵᱤᱫᱷᱟᱭᱚᱠ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱫᱤᱞᱞᱤ ᱨᱤᱱ ᱵᱤᱫᱷᱟᱭᱚᱠ ᱠᱚ ᱒᱐᱑᱓-᱒᱐᱑᱕
ᱛᱷᱚᱠ:᱑᱙᱘᱗ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:᱒᱐᱑᱔ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱥᱟᱫᱷᱟᱨᱚᱱ ᱵᱟᱪᱷᱱᱟᱣ ᱨᱮ ᱟᱟᱢ ᱟᱫᱽᱢᱤ ᱯᱟᱨᱴᱤ ᱨᱤᱱ ᱵᱟᱪᱷᱱᱟᱣᱤᱭᱟᱹ ᱠᱚ
ᱛᱷᱚᱠ:ᱫᱤᱞᱞᱤ ᱵᱤᱫᱷᱟᱱᱥᱚᱵᱷᱟ ᱨᱤᱱ ᱛᱤᱨᱞᱟᱹ ᱥᱚᱦᱮᱛ ᱠᱚ
ᱛᱷᱚᱠ:ᱫᱤᱞᱞᱤ ᱨᱤᱱ ᱵᱤᱫᱷᱟᱭᱚᱠ ᱠᱚ ᱒᱐᱑᱕-᱒᱐᱒᱐
ᱛᱷᱚᱠ:ᱫᱤᱞᱞᱤ ᱨᱤᱱ ᱵᱤᱫᱷᱟᱭᱚᱠ ᱠᱚ ᱒᱐᱒᱐-᱒᱐᱒᱕
ᱛᱷᱚᱠ:ᱫᱤᱞᱞᱤ ᱨᱤᱱ ᱯᱚᱱᱚᱛ ᱠᱮᱵᱤᱱᱮᱴ ᱢᱚᱱᱛᱨᱤ ᱠᱚ
ᱛᱷᱚᱠ:ᱥᱤᱧᱚᱛ ᱨᱤᱱ ᱛᱤᱨᱞᱟᱹ ᱯᱚᱱᱚᱛ ᱠᱮᱵᱤᱱᱮᱴ ᱢᱚᱱᱛᱨᱤ ᱠᱚ
ᱛᱷᱚᱠ:ᱫᱤᱞᱞᱤ ᱠᱷᱚᱱ ᱟᱟᱢ ᱟᱫᱽᱢᱤ ᱯᱟᱨᱴᱤ ᱨᱤᱱ ᱵᱤᱫᱷᱟᱭᱚᱠ ᱠᱚ